Document ID: 32010D0059

KOMISIJAS LĒMUMS
(2010. gada 1. februāris)
par Beļģijas, Vācijas, Spānijas, Portugāles un Slovākijas atsevišķu maksājumu aģentūru grāmatojumu noskaidrošanu attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem 2008. finanšu gadā
(izziņots ar dokumenta numuru C(2010) 426)
(Autentisks ir tikai teksts franču, holandiešu, portugāļu, slovāku, spāņu un vācu valodā)
(2010/59/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 30. un 33. pantu,
apspriedusies ar Fonda komiteju,
tā kā:
(1)
Ar Komisijas Lēmumu 2009/373/EK (2) ir veikta visu maksājumu aģentūru grāmatojumu noskaidrošana par 2008. finanšu gadu, izņemot Beļģijas maksājumu aģentūras ALV, Vācijas maksājumu aģentūru Bayern, Brandenburg, Niedersachsen un Schleswig-Holstein, Grieķijas maksājumu aģentūras OPEKEPE, Spānijas maksājumu aģentūras Galicia, Francijas maksājumu aģentūras ODARC, Itālijas maksājumu aģentūras ARBEA, Portugāles maksājumu aģentūras IFAP un Slovākijas maksājumu aģentūras APA grāmatojumus.
(2)
Pēc jaunas informācijas saņemšanas un papildu pārbaužu veikšanas Komisija var pieņemt lēmumu par Beļģijas maksājumu aģentūras ALV, Vācijas maksājumu aģentūru Brandenburg, Niedersachsen un Schleswig-Holstein, Spānijas maksājumu aģentūras Galicia, Portugāles maksājumu aģentūras IFAP un Slovākijas maksājumu aģentūras APA iesniegto grāmatojumu pilnīgumu, precizitāti un ticamību attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem.
(3)
Saskaņā ar Regulas (EK) Nr. 1290/2005 30. panta 2. punktu šis lēmums neskar Komisijas vēlāk pieņemtos lēmumus, ar kuriem no Kopienas finansējuma izslēdz izdevumus, kas nav veikti saskaņā ar Kopienas noteikumiem,
IR PIEŅĒMUSI ŠO LĒMUMU.
1. pants
Ar šo lēmumu ir noskaidroti Beļģijas maksājumu aģentūras ALV, Vācijas maksājumu aģentūru Brandenburg, Niedersachsen un Schleswig-Holstein, Spānijas maksājumu aģentūras Galicia, Portugāles maksājumu aģentūras IFAP un Slovākijas maksājumu aģentūras APA grāmatojumi attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem 2008. finanšu gadā.
Pielikumā ir norādītas summas, kas saskaņā ar šo lēmumu ir atgūstamas no attiecīgajām dalībvalstīm vai tām izmaksājamas, tostarp tās summas, kuras radušās Regulas (EK) Nr. 1290/2005 33. panta 8. punkta piemērošanas rezultātā.
2. pants
Šis lēmums ir adresēts Beļģijas Karalistei, Vācijas Federatīvajai Republikai, Spānijas Karalistei, Portugāles Republikai un Slovākijas Republikai.
Briselē, 2010. gada 1. februārī

Labels: 4
19
6
18
15